ÜRITUSE SISU KIRJELDUS
Üritus: Taasiseseisvumispäeva tähistav kogukonnapiknik Narvas
Toimumise aeg: 20. august 2026
Toimumiskoht: Rugodivi Kultuurimaja park ja Joaoru puhkeala, Narva
Korraldaja: Live Agentuur OÜ koostöös Integratsiooni Sihtasutusega
1. Ürituse mõte ja eesmärk
Taasiseseisvumispäeva tähistav kogukonnapiknik on avalik kogukonnasündmus, mille eesmärk on tähistada Eesti taasiseseisvumispäeva avatud, kaasava ja ühendava sündmusena. Üritus toob kokku erineva keele-, kultuuri- ja vanusetaustaga inimesed Narvast, Ida‑Virumaalt ja mujalt Eestist, et tugevdada kogukondadevahelist sidusust, väärtustada kultuurilist mitmekesisust ning pakkuda võimalust ühiseks aruteluks, kultuurielamuseks ja koosviibimiseks.

Üritus ühendab kogukondlikud arutelud, töötoad ning laulupikniku terviklikuks päevaprogrammiks. Sündmus on kõigile külastajatele tasuta.
2. Ürituse kirjeldus
Üritus toimub kahes omavahel seotud toimumispaigas.

Rugodivi Kultuurimaja pargis toimuvad ajavahemikus 12.00–16.00 kogukondlikud arutelud „Kogukonnahääl“, töötoad ning erinevad kaasavad tegevused. Aruteluala hõlmab noorte- ja lasteala, kultuuriala, linnaruumiala, kogukonnaelu ala, töötubade ala ning Narva giidi ala.

Joaoru puhkealal toimub ajavahemikus 17.00–20.00 kogukondlik laulupiknik, kus astuvad üles Ida‑Virumaa koorid, saatebänd ja külalisesinejad. Programm ühendab muusika, lavastuse, video- ja valguslahendused ning loob kogukondi ühendava kultuurisündmuse. Oodatav külastajate arv on kuni 3000 inimest.
3. Aja- ja tegevuskava
	Aeg
	Tegevus

	17.–19.08.2026
	Joaorus Laulupikniku ürituse ala ettevalmistamine, lava, telkide ja tehniliste lahenduste paigaldus, elektri-, heli-, valgus- ja videolahenduste rajamine, proovide ja tehniliste testide läbiviimine.

	19.08.2026
	Rugodivi pargis Kogukonnahääle ürituse ala ettevalmistamine

	20.08.2026 10.00–14.00
	Peaproovid ja tehnilised kontrollid.

	20.08.2026 12.00–16.00
	Kogukondlikud arutelud „Kogukonnahääl“, töötoad ja kogukonnategevused Rugodivi Kultuurimaja pargis.

	20.08.2026 16.30–20.00
	Laulupiknik Joaoru puhkealal, kooride ja artistide esinemised, publikuprogramm, foto- ja videojäädvustus.

	21.–22.08.2026
	Tehnika demontaaž, ala koristus, jäätmete äravedu ning territooriumi taastamine.


4. Korraldus ja ohutus
Ürituse korraldamisel tagatakse professionaalne projektijuhtimine, tehniline juhtimine, turvateenus, liiklus- ja evakuatsioonikorraldus, külastajate suunamine, ajutised sanitaartingimused ning territooriumi pidev korrashoid. Kõik ajutised rajatised ja tehnilised lahendused vastavad kehtivatele ohutusnõuetele ning avalike ürituste korraldamise nõuetele.
5. Oodatav tulemus
Ürituse tulemusena tähistatakse Eesti taasiseseisvumispäeva kogukondlikus ja kaasavas vormis, mis toetab erinevate kogukondade omavahelist suhtlust, suurendab ühtekuuluvustunnet ning rikastab Narva linna kultuurielu.

Koostaja: Live Agentuur OÜ
